recursal/SuperWikiNEXT-32B huggingface dataset:
**Elley Duhé** (s. 14. helmikuuta 1992 Mobile, Alabama, Yhdysvallat) on yhdysvaltalainen laulaja ja lauluntekijä. Hän julkaisi kappaleen "Happy Now" venäläis-saksalaisen tuottajan Zeddin kanssa heinäkuussa 2018. Kappale ylitti kultalevyrajan vuotta myöhemmin ja lopulta platinan vuonna 2022. Duhén on saavuttanut platinaa myös kappaleillaan "Middle of the Night" ja "Tie Me Down".

Duhé sai 14-vuotiaana isältään kitaran ja aloitti vuotta myöhemmin uransa keikkaillen kahviloissa. Hän sai näkyvyyttä, jonka myötä hän oli yhteydessä moniin suosittuihin artisteihin ympäri Yhdysvaltoja. Duhé lopetti lukion ja vietti kolme vuotta harjoittelemalla ennen ammattilaisuraansa.

Lähteet
-------

1. 1 2  Elley Duhé age, hometown, biography *Last.fm*. Viitattu 16.10.2023. (englanniksi)
2. ↑  Elley Duhé *SoundCloud*. Viitattu 16.10.2023. (englanniksi)
3. ↑  Happy Now *listen.tidal.com*. Viitattu 16.10.2023.
4. ↑  Elley Duhe Awards *riaa.com*. Viitattu 16.10.2023.

Aiheesta muualla
----------------

* Elley Duhé Discogsissa.  (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
**Jaakko William Keto** (9. syyskuuta 1914 Helsinki – 16. joulukuuta 1977 Helsinki) oli suomalainen diplomaatti, joka toimi muun muassa Suomen suurlähettiläänä Irakissa.

Jaakko Kedon isä oli kansanedustaja ja ministeri J. W. Keto. Elokuussa 1934 Keto oli Laatokan Karjalassa tekemässä kansantieteellisiä tutkimuksia ja loikkasi Suojärvellä rajan yli Neuvostoliittoon aikoen aloittaa siellä uuden elämän. Neuvostoliiton oloihin pettynyt Keto palautettiin jo kuitenkin syyskuussa takaisin Suomeen ja hän sai 5 kuukauden vankeustuomion luvattomasta rajanylityksestä. Myöhemmin Keto valmistui filosofian maisteriksi vuonna 1939 ja kauppatieteiden maisteriksi 1950 ja väitteli kauppatieteiden tohtoriksi 1974. Hän työskenteli Tukholman ja Lontoon suurlähetystöissä 1945–1949, Suomen ulkoasiainministeriössä 1949–1953, Buenos Aireksen suurlähetystössä 1953–1956, ulkoasianministeriössä 1957–1975 ja Bagdadin suurlähettiläänä 1975–1977. Keto kuoli vaikeaan sairauteen Meilahden sairaalassa 63-vuotiaana.

Teokset
-------

* *Elokuvalippujen kysyntä ja siihen vaikuttaneet tekijät Suomessa 1915–1972*. Väitöskirja. Helsinki: Helsingin kauppakorkeakoulu, 1974. ISSN 0356-9969.

Lähteet
-------

1. 1 2  Kuolleita.  *Helsingin Sanomat*, 23.12.1977, s. 13. HS Aikakone (vain tilaajille). Viitattu 23.12.2023.
2. ↑  Katoamistapaus Suojärvellä.  *Laatokka*, 23.8.1934, nro 98, s. 2. Kansalliskirjasto. Viitattu 23.12.2023.
3. ↑  Jaakko Keto on myöntänyt menneensä tahallisesti Neuvostolaan.  *Laatokka*, 22.9.1934, nro 111, s. 2. Kansalliskirjasto. Viitattu 23.12.2023.
4. ↑  "Ahvo": Katselimme.  *Laatokka*, 16.10.1934, nro 121, s. 2. Kansalliskirjasto. Viitattu 23.12.2023.
Rekonstruktio Aearariumista. Jan Goereen piirustus, noin 1704
**Aerarium** oli Rooman valtakunnan valtionrahasto, jonka säilytyspaikka oli Saturnuksen temppelissä Forum Romanumilla. Tasavallan aikana varainhoitajina toimi kaksi kvestoria, ja rahaston käyttöä hallinnoi senaatti. Kaikki provinssien ylimääräiset tulot maksettiin aerariumiin ja vastaavasti rahastosta maksettiin lisärahaa provinsseille, mikäli provinssien tuotot eivät kattaneet niiden kuluja. Aerarium toimi selvitystoimistona, jossa kaikki tilit tasattiin.

Prinsipaatin aikana aerariumin merkitys väheni, sillä valtion varojen käytöstä määräsivät keisarit, joilla oli käytössään omat rahastonsa, joita kutsuttiin nimellä fiscus. Vuodesta 56 jaa. lähtien aerariumin varainhoitajina toimi kaksi prefektiä.

Vuonna 6 jaa. keisari Augustus perusti toisen rahaston, jonka nimeksi tuli aerarium militare eli sotarahasto. Sotarahaston tärkeimpänä tehtävänä oli maksaa palkkioita palveluksensa suorittaneille veteraaneille tai hankkia heille maapalstoja. Tämän jälkeen Saturnuksen temppelissä säilytettävää aerariumia ryhdyttiin kutsumaan nimellä **aerarium Saturni**, ja siitä tuli Rooman kaupungin rahasto.

Lähteet
-------

1. 1 2 3  Aerarium *Encyclopaedia Britannica Online Academic Edition*. Encyclopaedia Britannica Inc. Viitattu 13.1.2015. englanti
**With the Marines at Tarawa** (suom. *Merijalkaväen kanssa Tarawalla*) on 2. maaliskuuta 1944 julkaistu propagandaelokuva Tarawan taistelusta. Elokuva voitti vuoden 1944 Oscar-palkinnon parhaasta lyhytdokumentista.

Elokuvassa esitetään aitoa kuvamateriaalia, joka on kuvattu Tarawan taistelussa 20.–23. lokakuuta 1943, jolloin Yhdysvaltain merijalkaväki hyökkäsi Tarawan saarelle ja taisteli keisarillisen Japanin armeijaa vastaan. Filmi on kokonaan värifilmi. Siinä ei ole näyttelijöitä eikä varsinaisia tuottajia, ja se sisältää hyvin paljon taistelua ja raakoja kohtauksia. Presidentti Roosevelt salli filmin näyttämisen elokuvateattereissa, mutta sen raakuuden ja aidon väkivallan takia sitä ei aluksi aiottu näyttää. Filmissä ei ylistetä sotimista, vaan se näyttää ihmisille millaista sota todellisuudessa: raakaa, julmaa ja karmeaa.

Elokuvan raakuus
----------------

*With the Marines with Tarawa* tunnetaan siitä, että se sisältää hyvin raakaa materiaalia aidoista taistelukohtauksista, tosin alkuperäisessä leikkaamattomassa versiossa näytetään yhä enemmän raaempia ja julmempia kohtauksia jonka seurauksena filmiä leikattiin huomattavasti.  Filmissä näytetään yhdysvaltalaisten pommittavan lentokoneista ja laivoista Tarawan saarta, filmissä mainitaan että yhdysvaltalaiset pommittivat yli 2 miljoonaa kiloa räjähteitä tarawan saarelle. Filmissä näytetään japanilaisten sotilaiden kuolevan merijalkaväen tulitukseen ja autenttista kuvaa kuolleista japanilaisista ja yhdysvaltalaisista sotilaista. Tarawan taistelussa 20.–23. lokakuuta 1943 kuoli noin 1 000 yhdysvaltalaista sotilasta ja yli 4 500 japanilaista sotilasta. Vain 17 japanilaista sotilasta antautui vangiksi, joista vain yksi oli upseeri Kiyoshi Ota. Merijalkaväki myös sai Kiyoshi Otan päiväkirjan talteen jossa on ainoat tunnetut kuvaukset ja näkemykset japanilaisten näkökulmasta Tarawan taistelusta. Muut vangitut olivat japanilaisia ja korealaisia pakkotyöläisiä. Tarawan taistelu oli yksi verisimmistä merijalkaväen taisteluista Tyynellämerellä. 

* **VAROITUS!** Filmi sisältää raakaa materiaalia.
* Kuvakaappauksessa filmistä näkyy kuolleita yhdysvaltalaissotilaita.Kuvakaappauksessa filmistä näkyy kuolleita yhdysvaltalaissotilaita.

Lähteet
-------

1. ↑
2. ↑
3. ↑
4. ↑

Aiheesta muualla
----------------

* *With the Marines at Tarawa* katsottavissa/ladattavissa Internet Archivessa (public domain)
**Fortum Power and Heat** on Fortumin sähköä ja lämpöä tuottava tytäryhtiö. Sen toiminta vastaa paljolti samoja toimintoja kuin Imatran Voiman toiminnot ennen kuin se yhdistettiin Nesteeseen Fortumia muodostettaessa.*lähde?*

Fortum Power and Heat toimii Suomen lisäksi mm. Ruotsissa, Venäjällä, Baltiassa, Puolassa, Norjassa ja Britanniassa.*lähde?*

Fortumilla on toimintamaissaan 26 sähkön ja lämmön yhteistuotantolaitosta (CHP) ja satoja lämpölaitoksia. Vuonna 2012 yhtiö ilmoitti investoivansa 20 miljoonaa euroa uuteen bioöljyn tuotantolaitokseen Joensuussa. Laitos integroitiin Joensuun sähkön ja lämmön yhteistuotantolaitokseen, ja sen tuotantotoiminta käynnistyi marraskuussa 2013. Laitos on Fortumin mukaan ensimmäinen laatuaan maailmassa. Bioöljy korvaa fossiilisia polttoaineita lämmöntuotannossa ja vähentää siten hiilidioksidipäästöjä.*lähde?*

Vuonna 2019 Fortumilla oli sähkön ja lämmön yhteistuotantoa seuraavissa voimalaitoksissa

* Latviassa Jelgavan CHP-laitos
* Liettuassa Klaipėdan CHP-laitos
* Puolassa Częstochowan ja Bytomin voimalaitokset, Zabrzen CHP-laitos
* Suomessa Naantalin ja Suomenojan CHP-laitokset
* Venäjällä Chelyabinsk CHP-1, Chelyabinsk CHP-2 ja CHP-3 ja Chelyabinsk GRES -voimalaitos, Tyumen CHP-1 ja Tyumen CHP-2 sekä Argayashin CHP-laitos
* Virossa Pärnun ja Tarton CHP-laitokset

Katso myös
----------

* Fortum
* Imatran Voima
* TGK-1
* TGK-10

Lähteet
-------

1. ↑  Lehtiniemi, Keimo: Joensuusta tuli öljykaupunki – Fortum käynnisti bioöljylaitoksen  29.11.2013. Mtv. Viitattu 27.2.2014.
2. ↑  Fortum aloitti bioöljyn tuotannon Joensuussa - laitos on ensimmäinen laatuaan maailmassa  29.11.2013. Fortum Oyj. Viitattu 27.2.2014.
3. ↑  Voimalaitoksemme | fortum.fi *www.fortum.fi*. Viitattu 28.5.2019.
Varanasissa sijaitseva Chet Singh Ghat.
**Ghat** (hindiksi घाट) on nimitys sekä joentörmässä sijaitsevalle portaikolle, jota käytetään uskonnollisten rituaalien suorittamista ja lauttojen laiturointia varten, että portaikon yläpäässä olevalle rakennukselle. Yhdessä kaupungissa voi olla kymmeniä eri ghateja, joista osa saattaa olla pyhitetty tietyn jumalan kunnioittamiseen tai tietyn rituaalin suorittamiseen. Ghatit saavat nimensä jumalten, hallitsijoiden ja kuuluisien henkilöiden mukaan.

Varanasissa on Ganges-joen varrella 84 ghatia, jotka rakennettiin Marathivaltakunnan aikana 1700-luvulla. Rappuset rakennettiin sitä varten, jotta kaupungin asukkaat pääsisivät siirtymään joelle uskonnollisia riittejä ja peseytymistä varten. Niillä vierailee joka vuosi satoja tuhansia pyhiinvaeltajia ja turisteja, joista osa on intialaisia ja osa ulkomaalaisia. Ainakin Varanasin ghatien edustalla työskentelee myös oppaita, jotka ajeluttavat turisteja veneillä jokea pitkin.

Galleria
--------

* Ihmisiä Varanasissa sijaitsevan Kedar Ghatin edustalla.Ihmisiä Varanasissa sijaitsevan Kedar Ghatin edustalla.
* Sisäänkäynti Tezpurissa sijaitsevaan Ganesh Ghatiin.Sisäänkäynti Tezpurissa sijaitsevaan Ganesh Ghatiin.
* Satarassa sijaitseva ghat.Satarassa sijaitseva ghat.
* Veneitä Prayag Ghatin edustalla Varanasissa.Veneitä Prayag Ghatin edustalla Varanasissa.
* Ihmisiä polttohautausrituaaleille varatussaManikarnika Ghatissa.Ihmisiä polttohautausrituaaleille varatussaManikarnika Ghatissa.

Lähteet
-------

1. ↑  Ghats *www.britannica.com*. Viitattu 9.2.2024. (englanniksi)
2. ↑  Balaji Ghat *World Monuments Fund*. Viitattu 9.2.2024. (englanniksi)
3. 1 2 3 4  Varanasi A Day At The Ghats *Outlook Traveller*.  9.6.2023. Viitattu 9.2.2024. (englanniksi)
4. ↑  The Ghats of Varanasi *Neocha*.  23.1.2018. Viitattu 9.2.2024. (englanniksi)
5. ↑  Right-Wing Hindu Posters Banning Non-Hindus From Ganges Ghats Draw Outrage *Voice of America*.  17.1.2022. Viitattu 9.2.2024. (englanniksi)

Aiheesta muualla
----------------

* Kuvia tai muita tiedostoja aiheesta **Ghat (portaikko)** Wikimedia Commonsissa
**Martti Viktor Sakari Vornanen** (s. 18. joulukuuta 1938 Antrea) on suomalainen eläköitynyt yritysjohtaja, joka on saanut kauppaneuvoksen arvonimen.

Vornasen vanhemmat olivat apulaisjohtaja Viktor Vornanen ja kauppias Lahja Reunala. Hän avioitui 1962 Ulla Kaarina Herénin kanssa. Vornanen tuli ylioppilaaksi Turun Lyseosta 1959 ja valmistui ekonomiksi Turun kauppakorkeakoulusta 1963. HTM-tutkinnon hän suoritti 1976. Vornanen oli Kupittaan Savi -yhtiön laskentaekonomi 1963 ja Raision Tehtaat -yhtiön laskentatoimiston toimistopäällikkö vuodesta 1963, projektipäällikkö vuodesta 1969 ja tietojenkäsittelyosaston päällikkö 1971–1973. Sähkölähteenmäen, vuodesta 1976 Sähkölähteenmäki Oy ja vuodesta 1993 ABB Installaatiot Oy, hallintopäällikkö Vornanen oli vuodesta 1974, hallintojohtaja vuodesta 1975 ja varatoimitusjohtaja ja toimitusjohtaja 1983–1999. Hän toimi myös yrityksen hallituksen jäsenä. SLM-yhtiöiden hallinnollinen johtaja Vornanen oli 1974–1983 ja ABB Strömberg Oy:n konsernijohdon jäsen 1988–1999. Vornasella oli työuransa aikana myös useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1989.

Lähteet
-------

1. 1 2  Kivistö, Sakari: Kauppaneuvos Sakari Vornanen (1938–). *Suomen talouselämän vaikuttajat* -verkkojulkaisu (maksullinen). 18.12.2013. Suomalaisen Kirjallisuuden Seura. Viitattu 16.10.2023.
2. ↑  50 vuotta. Sähköalan yrityskaupat jatkuvat vauhdilla.  *Uusi Suomi*, 18.12.1988, nro 341, s. 32. Kansalliskirjasto. Viitattu 16.10.2023.  (ei-vapaa)
Kangasniemen kirkonkylän työväenyhdistyksen talo vuonna 1927
Kangasniemen työväentalo rakenteilla vuonna 1957
**Kangasniemen työväentalo (Työkkäri, Työski**) sijaitsee Kangasniemen keskustassa. Se on kulttuurihistoriallisesti merkittävä, ja siihen liittyy sekä historiallisia että rakennushistoriallisia arvoja.

Historia
--------

Kangasniemen työväenyhdistyksen ensimmäinen talo sijaitsi nykyisen Satamatien tuntumassa Kangasniemen kirkolla. Se otettiin käyttöön vuonna 1907. Talo purettiin vuonna 1957. Uusi työväentalo rakennettiin talkoilla seurakunnalta vuokratulle tontille. Rakennussuunnitelman laati kunnan rakennusmestari Viljo Haapala. Ensimmäisessä rakennusvaiheessa rakennettiin juhlasali, näyttämö ja huone ravintolaa varten. Toisessa vaiheessa vuonna 1961 rakennettiin ravintolasali, kerhohuoneita sekä vahtimestarin asunto.

Rakennus
--------

Talo on rankarakenteinen ja vuorattu ulkopuolelta laudoilla. Ulkoväri on vaalean keltainen. Kate on peltiä. Sisäkatto ja sisäseinät on haltexlevyä, sisäseinillä on tapetit. Talon alkuperäinen puukeskuslämmitys vaihdettiin vuonna 1968 öljykeskuslämmitykseen. Talossa on vesijohto ja viemäri ja sisä-wc. Peruskorjauksia on tehty vuonna 1991 ja vuosina 2020–1922. Talon keittiö on uusittu vuonna 2022. Sisääntuloaulaan on rakennettu esteettömät wc-tilat.

Talossa on juhlasali näyttämöineen, ravintola, keittiö, eteinen ja kahden huoneen ja keittiön asunto.

Toimintaa työväentalolla
------------------------

Talossa on järjestetty kokouksia, urheiluharjoituksia, bingoa, tansseja ja juhlia. Taloa on myös vuokrattu Pieksämäen Ammattikoulun sivuosastolle. Taloa vuokrataan erilaisiin juhla- ym. tilaisuuksiin.

Lähteet
-------

1. 1 2  Hilla Tarjanne: Etelä-Savon kulttuuriperintötietokanta Etelä-Savon maakuntaliitto, Etelä-Savon ely-keskus ja Riihisaari – Savonlinnan museo. Viitattu 11.12.2022.
2. 1 2 3 4  Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982.
3. 1 2 3  Suomen Kotiseutuliitto: Seurantalot - Kangasniemen työväentalo *seurantalot.fi*. Viitattu 11.12.2022.
**Kari Markku Kallonen** (s. 26. elokuuta 1961 Lohja) on suomalainen yrittäjä ja yritysjohtaja, joka on saanut teollisuusneuvoksen arvonimen.

Kari Kallonen syntyi toimitusjohtaja Aulis Kalevi Kallosen ja Seija-Maija Linnamäen perheeseen. Hänen puolisonsa on Tiina Susanna Sarajuuri. Kallonen valmistui merkonomiksi Lohjan kauppaoppilaitoksesta 1980. Hän oli Oy Orthex Ab:n myyntimies, myyntipäällikkö, markkinointijohtaja, varatoimitusjohtaja 1981–1992, toimitusjohtaja 1993–2010 ja hallituksen jäsen 1992–2012 sekä osakas. Kallonen on ollut myös Oy Orthex Group Ab:n osakas ja hallituksen jäsen sekä Orthex-Plast Ab:n hallituksen puheenjohtaja ja Oy Orthex Finland Ab:n hallituksen jäsen, samoin kuin useiden muiden yhtiöiden omistaja ja toiminut niiden johtoelimissä. Hänellä on lisäksi ollut monia liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 2011.

Lähteet
-------

1. 1 2  Möttönen, Tuomas: Teollisuusneuvos Kari Kallonen (1961–). *Suomen talouselämän vaikuttajat* -verkkojulkaisu (maksullinen). 18.12.2013. Suomalaisen Kirjallisuuden Seura. Viitattu 9.2.2024.
2. ↑  Ämpärien vienti pörssiin vaati rajun määrän työtunteja.  *Kaleva*, 20.11.2021, nro 315, s. 24. Kansalliskirjasto. Viitattu 9.2.2024.  (ei-vapaa)
*Tämä artikkeli käsittelee antiikin Rooman aikaista kilparataa. Sanan muita merkityksiä luetellaan täsmennyssivulla.*

**Circus Maximus** on Roomassa Palatiumin ja Aventinuksen kukkuloiden välisessä laaksossa sijaitseva antiikin Rooman aikainen circus eli areena, jolla järjestettiin vaunukilpa-ajoja ja gladiaattoritaisteluja. Nykyään se on julkinen puisto, jossa järjestetään joskus joukkokokouksia ja konsertteja.

Rakenne
-------

Circus Maximuksen pohjakaava (Edgar S. Shumway, 1885)
Circus Maximuksen katsomoon mahtui laajimmillaan ensimmäisellä vuosisadalla jaa. Pliniuksen mukaan 250 000 ihmistä. Katsojat istuivat 30 metrin levyisille ja 28 metrin korkuisille penkereille rakennetuilla istuimilla, jotka oli tehty alimmissa kahdessa kerroksessa betonista ja kivestä, ja ylemmissä kerroksissa puusta. Areenan ulkopuolella oli kauppakujia, joista katsojat ostivat tarvikkeita. Areenalla oli myös Ceresin temppeli.

Rata oli alun perin päällystetty hiekalla. Se oli mitoiltaan 540 × 80 metriä. Radan avoimen pään puolella oli vaunuille 12 lähtöporttia. Radan keskellä oli koristeltu seinämä (*spina* tai *euripus*) ja sen kummassakin päässä kääntöpylväät (*metae*), joita vaunut kiersivät. Radan keskellä oli myös kaksi obeliskia sekä kierroslaskuun käytettyjä esineitä, jotka olivat munan ja delfiinin muotoisia.

Historia
--------

Circus Maximuksella järjestettiin vaunukilpa-ajoja, gladiaattoritaisteluita, *Ludi Romani* -festivaaleja, metsästysnäytöksiä, teloituksia ja muita tapahtumia.

Circus Maximus rakennettiin legendan mukaan 500-luvulla eaa. Se sai tunnetun muotonsa Julius Caesarin aikana viimeisellä vuosisadalla eaa.

Vuonna 10 keisari Augustus rakennutti keisarin aition ja ensimmäisen obeliskin. Obeliski sijaitsee nykyään Piazza del Popolon keskellä. Vuonna 33 seinämän munat saivat seurakseen seitsemän pronssidelfiiniä. Circus Maximusta koristeltiin ja laajennettiin paljon vuosina 300–549. Keisari Konstantinus II lisäsi 300-luvulla toisen obeliskin, joka sijaitsee nykyään Piazza San Giovanni in Lateranolla.

Circus Maximuksen viimeisen vaunukilpailun järjesti ostrogoottien kuningas Totila vuonna 549. Sen jälkeen kenttä hylättiin. Siitä tehtiin puisto 1930-luvulla, ja nykyisin paikalla järjestetään joukkokokouksia ja konsertteja. Alueella suoritetaan yhä kaivauksia.

Kuvia
-----

* Circus Maximus on nykyään puistonaCircus Maximus on nykyään puistona
* Päätykaarteen raunioitaPäätykaarteen raunioita
* Circus Maximus nykyäänCircus Maximus nykyään

Lähteet
-------

1. 1 2 3 4 5 6  Cartwright, Mark: Circus Maximus  12.6.2013. Ancient History Encyclopedia. Viitattu 25.2.2017. (englanniksi)
2. ↑  Cartwright, Mark: Roman Games, Chariot Races & Spectacle  4.12.2013. Ancient History Encyclopedia. Viitattu 25.2.2017. (englanniksi)

Aiheesta muualla
----------------

* Kuvia tai muita tiedostoja aiheesta **Circus Maximus** Wikimedia Commonsissa
**Weifang** (kiin. 潍坊市, pinyin: Wéifāng Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 190 kilometriä maakunnan pääkaupunki Jinanista itään. Weifangin prefektuurin pinta-ala on 15 829 neliökilometriä ja väkiluku 9,086 miljoonaa (2010).

Prefektuuri tunnetaan esimerkiksi tekstiiliteollisuudestaan ja käsityöteollisuuden tuotteista. Marco Polon kerrotaan Kiinan matkallaan käyneen kaupungissa ja tutustuneensa siellä ilmeisesti paperista tehtyihin leijoihin. Osin tämän johdosta, kaupungissa on vuodesta 1984 lähtien järjestetty vuosittain kansainvälinen leijafestivaali ja kaupungissa on leijamuseo. Turistinähtävyyksiin kuuluvat myös 29 huippuinen Yivuori, monien taolaisten ja buddhalaisten pyhäkköjen Yunmenvuori, useiden luonnonlähteiden Vanha lohikäärmejärvi ja Shihu-puutarha. 

Weifangin prefektuurin paikallishallinnollinen jako.
Prefektuuri rajoittuu idässä ja etelässä Yantain, Qingdaon ja Rizhaon prefektuuritason rannikkokaupunkeihin, lounaassa Linyin, lännessä Zibon ja luoteessa Dongyingin prefektuuritason kaupunkeihin. Pohjoisessa prefektuuria rajaa Bohainmeri.

Ilmasto
-------

Weifangissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 13 °C ja keskimääräinen sademäärä 640 millimetriä. Heinäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin –3 °C. Sateisin kuukausi on heinäkuu, jolloin sataa keskimäärin noin 190 millimetriä. Tammikuu puolestaan on kuivin kuukausi. Silloin keskimääräinen sadanta on 8 millimetriä.

Lähteet
-------

1. ↑  Shandong Province (pohjautuu Kiinan tilastokeskuksen tietoihin) geohive.com. Viitattu 9.6.2015. (englanniksi)
2. 1 2  Thomas Brinkhoff: China: Administrative Division (Prefektuurin naapurit näkee valitsemalla prefektuurin kartan Level 2 -hallintoalueet ja kohdistamalla kartan prefektuuriin hiiren klikkauksella tai maakuntakohtaisen prefektuurilistauksen avulla. Kartta näyttää naapuriprefektuurinen nimen hiirellä osoittamalla.) citypopulation.de. Viitattu 9.6.2015. (englanniksi)
3. ↑  Weifang Overview chinatravel.com.  Arkistoitu 6.9.2015. Viitattu 9.6.2015. (englanniksi)
4. ↑  Climate Weifang climate-data.org:  Climate-Data.org. Viitattu 31.3.2019. (englanniksi)

Aiheesta muualla
----------------

* Kuvia tai muita tiedostoja aiheesta **Weifang** Wikimedia Commonsissa
PDP-8/E-minitietokoneen etupaneeli, jossa olevilla kytkimillä voitiin ohjata konekielistä ohjelmaa.
**Matalan tason ohjelmointikieli** on ohjelmointikieli, joka on lähellä tietokoneen laitteistoa (käskykantaa) ja tarjoaa vain vähän tai ei lainkaan abstraktioita. Esimerkkejä matalan tason kielistä ovat konekieli ja assembly.

Konekieli on ensimmäisen sukupolven kieli ja assembly toisen sukupolven kieli. Ensimmäisen ja toisen sukupolven kielissä ongelmanratkaisukeinot olivat tietokoneen käskykannan rajoittamia, kun taas kolmannen sukupolven kielissä ongelman ratkaisut voitiin ilmaista lähempänä ongelmatyypin kuvausta.

Jatkumossa, jossa matalan tason kielet ovat "lähellä laitteistoa", korkean tason kielet ovat lähellä sitä, miten ihmiset ajattelevat. Laitteiston abstraktiossa neljännen sukupolven kielien on sanottu olevan jo korkeimmalla tasolla.

Ennen vuotta 1954 lähes kaikki ohjelmointi tehtiin konekielellä tai assemblyllä ja suuri osa ohjelmoijien työstä liittyi tuon ajan tietokoneiden rajoitteisiin.

Lähteet
-------

1. ↑  Low Level Programming Language Computer Science Essay *ukessays.com*. Viitattu 26.2.2020. (englanniksi)
2. 1 2  Low level languages – machine code *bbc.co.uk*. Viitattu 26.2.2020. (englanniksi)
3. 1 2  Roger Clarke: A Contingency Approach to the Application Software Generations *rogerclarke.com*.  1991. Viitattu 4.2.2020. (englanniksi)
4. ↑  David Chisnall: C Is Not a Low-level Language *queue.acm.org*.  30.4.2018. Viitattu 26.2.2020. (englanniksi)
5. ↑  Philip Howard: What makes a 5GL?  17.1.2007. The Register. Viitattu 10.2.2020. (englanniksi)
6. ↑  John Backus: FORTRAN Session (PDF) Computer History Musem. Viitattu 10.2.2020. (englanniksi)
**John Burke Krasinski** (s. 20. lokakuuta 1979 Boston, Massachusetts) on yhdysvaltalainen näyttelijä ja elokuvaohjaaja, joka tunnetaan parhaiten roolistaan menestyssarjassa *Konttori*. Krasinski on käsikirjoittanut ja ohjannut elokuvan *Hiljainen paikka*, jonka pääosassa hän myös esiintyy.

Ura
---

Krasinski on *Konttorin* lisäksi vieraillut useissa televisiosarjoissa, kuten sarjassa *Ilman johtolankaa*. Krasinski on myös näytellyt elokuvissa joista tunnetuimmat ovat *Naimalupa* (*License to Wed*, 2007) ja *Sydän kolmantena jalkana* (*Leatherheads*, 2008).

Lisäksi Krasinski on ohjannut elokuvan *Brief Interviews with Hideous Men* (2009), joka pohjautuu David Foster Wallacen novellikokoelman *Vastenmielisten tyyppien lyhyitä haastatteluja* (*Brief Interviews with Hideous Men*, 1999) nimikertomuksiin. Hän on myös käsikirjoittanut sen ja ollut siinä näyttelijänä.

Yksityiselämä
-------------

Krasinski syntyi Bostonissa. Hänen äitinsä oli sairaanhoitaja ja isänsä sisätautilääkäri. Krasinskilla on kaksi vanhempaa veljeä, Kevin ja Paul. Perheen lapset kasvatettiin roomalaiskatolilaiseen uskontoon. Ennen näyttelijänuraansa Krasinski työskenteli muun muassa tarjoilijana.*lähde?*

*People*-lehti on valinnut Krasinskin seksikkäimpien elossa olevien miesten joukkoon. Krasinski meni naimisiin heinäkuussa 2010 englantilaisen näyttelijän Emily Bluntin kanssa. Heillä on vuosina 2014 ja 2016 syntyneet tyttäret.

Filmografia
-----------

### Elokuvaohjaajana

* *Brief Interviews with Hideous Men* (2009)
* *The Hollars* (1999)
* *Hiljainen paikka* (2018)
* *Hiljainen paikka: Osa 2* (2020)
* *IF - Ihmeelliset frendit* (2024)

Lähteet
-------

1. ↑  2009 Sundance Film Festival Announces Films In Competition, Sundance Festival 2009, viitattu 2.5.2021 (englanniksi)
2. ↑  People.com
3. ↑  People: John Krasinski Marries Emily Blunt
4. ↑  Tähtinäyttelijä Emily Blunt sai toisen lapsen *iltalehti.fi*. Viitattu 5.7.2016.

Aiheesta muualla
----------------

* Kuvia tai muita tiedostoja aiheesta **John Krasinski** Wikimedia Commonsissa

* John Krasinski Internet Movie Databasessa. (englanniksi)
* John Krasinski NNDB:ssä

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* IdRef

 |

 |
Wright vuonna 2022
**Peter Wright** (s. 10. maaliskuuta 1970 Livingston, Skotlanti) on skotlantilainen dartsinpelaaja. Wright on lajin kaksinkertainen maailmanmestari (2020, 2022). Wrightin lempinimi on "Snakebite".

Ura
---

Wright teki läpimurtonsa maailman huipulle vuoden 2014 World Championship -kisoissa, jossa hän pääsi finaaliin Michael van Gerweniä vastaan nousten maailmanrankingin sijalta 16 sijalle 7. Samana vuonna hänet palkittiin PDC:n vuoden kehittyneimmän pelaajan sekä PDPA:n pelaajien äänestämällä vuoden pelaajan palkinnoilla.

Ensimmäisen major-kisan voittonsa Wright sai vuoden 2017 UK Open -kisassa voittamalla finaalissa Gerwyn Pricen. Seuraavat major-mestaruustittelit tulivat vuonna 2020 World Darts Championship-, The Masters-, sekä European Championship -voitoilla, vuonna 2021 World Matchplay- sekä Players Championship Finals -voitoilla, sekä vuonna 2022 World Darts Championship -voitolla.

Maaliskuussa 2022 Wright nousi ensimmäistä kertaa maailmanranking-listan ykköseksi.

Tyyli
-----

Wright on tunnettu kampaajavaimonsa laittamista erivärisistä irokeesikampauksista ja päänahkamaalauksista sekä värikkäästä kisavaatetuksesta.

Lähteet
-------

1. 1 2 3  Peter Wright *PDC*. Viitattu 31.7.2022. (englanniksi)
2. ↑  Douglas Dickie: A look at the career of darts player Peter Wright who has made Scotland proud *scottishdailyexpress*.  4.1.2022. Viitattu 25.8.2022. (englanniksi)
3. ↑  Van Gerwen wins PDC world title *BBC Sport*. Viitattu 31.7.2022. (englanniksi)
4. ↑  News | PDC *web.archive.org*.  25.1.2014.  Arkistoitu 25.1.2014. Viitattu 31.7.2022.
5. ↑  Wright beats Price to win UK Open *BBC Sport*. Viitattu 31.7.2022. (englanniksi)
6. ↑  Mastercaller *mastercaller.com*. Viitattu 31.7.2022.
7. ↑  Big Order of Merit shifts as Wright becomes world number one *PDC*. Viitattu 31.7.2022. (englanniksi)
8. ↑  Daniel Defalco: The story behind Suffolk darts ace Peter Wright's iconic hair *suffolklive*.  3.1.2022. Viitattu 31.7.2022. (englanniksi)
9. ↑  Wright on process in picking outfits: "We have to come up with 48 designs for a whole year" *Dartsnews.com*.  24.6.2021. Viitattu 31.7.2022. (englanniksi)
**SHRDLU** on varhainen luonnollista kieltä ymmärtävä tietokoneohjelma, jonka kehitti Terry Winograd MIT:n tekoälylaboratoriossa vuosina 1968–1970.

SHRDLU käsitteli yksinkertaisiin geometrisiin kappaleisiin perustuvaa maailmaa.
SHRDLU:n "lohkomaailma" on yksinkertaistettu maailma, joka sisältää erilaisia ​​perusesineitä: lohkoja, kartioita, palloja, kuutioita jne. SHRDLU oli pääasiassa kieliparseri, joka salli käyttäjän vuorovaikutuksen englanninkielisillä termeillä. Käyttäjä ohjeisti SHRDLUa liikuttamaan näitä esineitä ja voi kysyä niiden tilasta englanninkielisillä termeillä.
SHRDLU ymmärsi noin 50 sanaa: substantiiveja kuten "kuutio" ja "kartio", verbejä kuten "aseta päälle" ja "siirrä", ja adjektiiveja kuten "iso" ja "sininen". Käyttäjä voi myös antaa kappaleille nimiä ja käyttää niitä. Sanoja voi yhdistellä käskyiksi kuten "nosta iso punainen kuutio", "etsi kuutio joka on suurempi kuin se mitä pidät ja laita se laatikkoon", "mitä laatikko pitää sisällään".

SHRDLU on kirjoitettu MacLispillä ITS-käyttöjärjestelmälle PDP-6-koneelle. Käyttäjä käytti päätettä komentojen antamiseen ja maailman tila visualisoitiin DEC-340-monitorille.

SHRDLU kuvattiin Winogradin väitöskirjassa *Procedures as a Representation for Data in a Computer Program for Understanding Natural Language*, joka julkaistiin MIT AI Technical Report 235 -julkaisussa helmikuussa 1971, *Cognitive Psychology* -lehdessä 1972 ja kirjana Understanding Natural Language (1972).

Ohjelman nimi ei varsinaisesti tarkoita mitään. Kyseessä on Linotype-ladontakoneiden näppäimistön kirjainten järjestys ja merkkijonoa saatettiin käyttää täytetekstinä lorem ipsumin tapaan.

Lähteet
-------

1. 1 2 3 4  SHRDLU *hci.stanford.edu*. Viitattu 19.10.2023.
2. ↑  How SHRDLU got its name *hci.stanford.edu*. Viitattu 19.10.2023.
**Meksikongofferikilpikonna** (*Gopherus flavomarginatus*)  on maakilpikonniin kuuluva matelijalaji. Lajia tavataan uhanalaisena Meksikosta.

Koko ja ulkonäkö
----------------

Meksikongofferikilpikonna on Pohjois-Amerikan kilpikonnista suurin ja sen kilpi voi kasvaa 16–40 cm pitkäksi ja ne saavuttavat 35–100 kg:n painon. Naaraat ovat koiraita kookkaampia. Meksikogofferinkilpikonnan kilpi on päältä litteä ja etuosastaan kapeampi kuin takaosastaan. Kilpi on ruskea ja sen reunat ovat keltaiset. Kilpi koostuu levyistä, joiden keskustat ovat tummat. Lajin raajat ovat väriltään keltaiset tai ruskeat ja vatsa on keltainen.

Levinneisyys ja elintavat
-------------------------

Meksikongofferikilpikonnaa tavataan Meksikosta Chihuahuan, Coahuilan ja Durangon osavaltioista. Lajin elinympäristöä ovat aavikon pensaikot ja ruohoa kasvavat alueet. Laji kaivaa aavikon hiekkaan käytäviä, jotka voivat olla kaksi metriä syviä ja kymmenen metriä pitkiä. Meksikongofferikilpikonnat viittävät niissä suurimman osan ajastaan. Käytävät suojaavat kilpikonnaa aavikon voimakkailta lämpötilavaihteluilta ja pedoilta. Marraskuulta huhtikuulle laji on horroksenkaltaisessa tilassa. Meksikongofferikilpikonnan ravintoa on erityisesti galletaheiniin kuuluva *Pleuraphis mutica*, mutta se syö myös muita kasveja esimerkiksi mehikasveja ja kaktusten hedelmiä. Matelijan parittelukausi kestää toukokuulta heinäkuulle ja naaraat munivat kesäkuusta elokuulle. Munia on useimmiten 6–18. Meksikongofferikilpikonna voi elää 70-vuotiaaksi. Populaatioissa naaraita on enemmän kuin koiraita.

Meksikongofferikilpikonna luokitellaan äärimmäisen uhanalaiseksi ja kannan kooksi arvioidaan 2 500 yksilöä ja kanta on vähenevä. Tärkeimmät uhat kannalle ovat pyydystäminen ravinnoksi ja elinympäristön häviäminen, koska karjaa laidunnetaan ruohomailla.

Lähteet
-------

1. 1 2 3 4  Kiester, A.R. Palomo-Ramos, R. Ríos-Arana, J. & Goode, E.V.: *Gopherus flavomarginatus* *IUCN Red List of Threatened Species. Version 2020-3*.  2018. International Union for Conservation of Nature, IUCN, Iucnredlist.org. Viitattu 23.1.2021. (englanniksi)
2. ↑  Komission asetus (EU) N:o 750/2013, annettu 29 päivänä heinäkuuta 2013 , luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 muuttamisesta Euroopan komissio. Viitattu 23.1.2021.
3. 1 2  John Legler, Richard C. Vogt: *The Turtles of Mexico*, s. 220-227. Univ of California Press, 2013. ISBN 978-0-520-26860-9. Kirja Googlen teoshaussa (viitattu 23.1.2021). (englanniksi)
4. 1 2  Neil McDonald: Gopherus flavomarginatus *Animal Diversity Web*. Viitattu 23.1.2021.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q304573
* Wikispecies: Gopherus flavomarginatus
* ADW: Gopherus\_flavomarginatus
* BOLD: 253657
* CoL: 3H2LG
* ECOS: 6603
* EoL: 456480
* Fossilworks: 105221
* GBIF: 2441819
* iNaturalist: 40084
* IRMNG: 11078700
* ITIS: 202114
* IUCN: 9402
* NCBI: 286002
* RD: flavomarginatus
* Species+: 9575

 |

 |
**Minä** (latinaksi *ego*) on psykoanalyysin näkemyksessä yksi persoonallisuuden osa. Se on ihmisen psyyken keskimmäinen kerros viettipohjan (lat. *id*) ja yliminän (*superego*) välissä. Tietoista toimintaa ohjaileva ego tasapainottelee viettipohjan vaistonalaisuuden ja yliminän järjen välillä. Ristiriitatilanteissa se ottaa käyttöön puolustusmekanismit. 

Minä kehittyy, kun lapsen kognitiivinen kehitys etenee ja kun hän saa ympäristöstä palautetta. Sellaiset seikat ympäristön suhtautumisessa lapseen, jotka ovat hyväksyviä tai torjuvia, vaikuttavat lapsen itsetunnon kehitykseen. Jos ihminen kokee lapsuudessaan hyvin usein hyljätyksi tulemisen tunnetta, hän helposti oppii varautumaan etukäteen useissa tilanteissa siihen, että toiset ihmiset suhtautuvat häneen enimmäkseen torjuvasti. Tämä saattaa vaikuttaa hänen myöhempiin ihmissuhteisiin. Myös ympäristön myönteinen suhtautuminen yksilöön vaikuttaa sekä hänen tietyn hetkiseen minäkuvaan että hänen myöhempiin toimintatapoihin ihmissuhteissa.Ihminen kokee minänsä minähavaintona. Minän toiminnot ovat suurelta osin tietoisia. Yksilön egon kehitystä ohjaa paljolti se, millaisessa kulttuurissa ihminen elää ja mitkä ovat kyseisen kulttuurin toimintatavat. Erilaisten sosiaalisten ryhmien toimintatavat vaikuttavat myös kyseiseen ryhmään kuuluvan ihmisen egoon.

Eri uskontoihin kuuluvat erilaiset käsitykset ihmisyksilöstä. Ainakin eroavaisuuksia löytyy verrattaessa kristinuskon, buddhalaisuuden ja hindulaisuuden käsityksiä ihmiskuvasta.

Ihmisen mielikuva egosta tai identiteetistä muodostuu elämän tavoitteiden ja henkisten arvojen perusteella. Tulevaisuuden epävarmuus luo haasteen identiteetin muodostumiselle. Joskus elämän olosuhteet ovat niin haasteellisia, että ihmisellä on ongelmia identiteettikuvansa suhteen. Tämä voi aiheuttaa pahimmillaan psyykkisiä ongelmia, kuten masennusta tai henkistä väsymystä.

Katso myös
----------

* Egoismi
* Minä filosofiassa

Lähteet
-------

1. ↑  Rejection Sensitivity Moderates the Impact of Rejection on Self-concept Clarity *National library of medicine*.  11.10.2014. PubMed Central. Viitattu 5.8-2022. (englanniksi)
2. ↑  Markus H. Nurius P.: Possible selves *APA Psyc Net*.  1986. American Psycchological Association. Viitattu 6.8.2022. (englanniksi)
3. ↑  Tammy English, Serena Chen: Self-concept Consistency and Culture *Personality and Psychology Bulletin*.  11.3.2011. Viitattu 5.8.2022. (englanniksi)
4. ↑  Kiseong Shin: Concept of Self in Hinduism, Buddhism and Cristianity and Its Implication for Interfaith Relations *books.google.fi*.  5.5.2017. Viitattu 6.8.2022. (englanniksi)
5. ↑  Identiteetti Nyyti ry. Viitattu 6.8.2022. [vanhentunut linkki]
**Christopher Carl Albin Alesund**, eli **GeT\_RiGhT** (s. 29. toukokuuta 1990 Tukholma) on ruotsalainen ammattilaisuransa lopettanut *Counter-Strike: Global Offensive* -pelaaja. Alesund kuului yhteen maailman tunnetuimmista CS:GO -joukkueista, Ninjas in Pyjamasiin, jossa hän on pelasi vuodesta 2012 vuoteen 2019.

Historia ja pelityyli
---------------------

Alesund siirtyi NiPiin vuonna 2012 saksalaisesta SK Gamingista. NiPin riveissä hän on voittanut muun muassa kahdesti DreamHack-turnauksen. Entisen joukkueensa fnaticin, jota Alesund edusti vuodet 2009-2010, riveissä hän voitti kerran DreamHackin. Vuosina 2013 ja 2014 Alesund on valittu maailman parhaaksi CS:GO -pelaajaksi ja häntä pidetään myös yhtenä kaikkien aikojen parhaista CS:GO:n pelaajista. GeT\_RiGhT:illa on äärettöman taidokas tähtäys sekä täydellinen peliäly joukkueensa sisällä. Hänen pelityylinsä useasti estää vihollisjoukkueen strategiat, joka auttaa NiP:iä.

Saavutukset
-----------

*Counter-Strike: Global Offensivessa* Christopher voitti yhdessä Ninjas in Pyjamasin kanssa vuonna 2014 pelatun ESL One Cologne major turnauksen. Vuonna 2016 hän saavutti joukkueensa kanssa voiton DreamHack Malmö-turnauksessa. NiP voitti myös vuoden 2015 Summer Assembly-tapahtuman *CS:GO*-turnauksen.

Ammattilaisura
--------------

Cristopher aloitti pelaamisen lapsena isoveljensä Robinin avustuksella. Hän pelasi *Quakea*, *Doomia*, *AQ2:ta*, *Quake2:a*. Myöhemmin Alesund tutustui Counter-Strikeen, josta tuli hänen intohimonsa. 

Cristopherin ensimmäinen kunnon voitto oli Fnatic-joukkueen kanssa vuonna 2009 IEM III Global Finaalissa. Se oli hänen ensimmäinen turnauksensa ja Fnaticia pidettiin altavastaajana koko turnauksen ajan. Hän sanoi: "Olimme olleet yhdessä joukkueena 2-3 kuukautta ja kävelimme turnauksesta ulos kainalossa 50 000$ ensimmäisestä sijasta oli mahtava tunne erityisesti, koska olin vasta 18-vuotias." Hänen toinen mahtava hetkensä oli, kun hänet julistettiin vuoden Counter-Strike pelaajaksi vuosina 2013 ja 2014 ja vuoden eUrheilu-pelaajaksi toisena vuonna. Hänen lempitapahtumansa oli vuoden 2009 e-Stars Soulissa, Etelä-Koreassa. "Se tapahtuma oli enemmänkin vierailemista Koreassa ja käymässä läpi Soulia. Christopherin toiseksi mieluisin tapahtuma oli vuoden 2014 ESL One Katowice. "Yleisö oli paras ja kiihkein mitä olen ikinä nähnyt.", sanoo Christopher.

Alesund valittiin maailman toiseksi parhaaksi pelaajaksi vuosina 2010 ja 2011 ja maailman parhaaksi pelaajaksi vuosina 2013 ja 2014. Vuonna 2015 hän oli sijalla 11.

Varusteet
---------

| Varusteet: |
| --- |
| **Hiirimatto**: Xtrfy XTP1-L4-GT-1 |
| **Monitori**: **BenQ XL2411T** 144Hz |
| **Näppäimistö**: Xtrfy XG-K2-RGB |
| **Kuulokkeet**: XTRFY H1 |
| **Hiiri**: ZOWIE GEAR EC1-A |

Lähteet
-------

* GeT\_RiGhT

### Viitteet

1. ↑  GeT\_RiGhT CS:GO settings, crosshair & config *ProSettings.net*. Viitattu 17.7.2023. (englanniksi)
2. 1 2
**Masked Wolf** (oik. **Harry Michael**; s. 12. helmikuuta 1991 Sydney, Australia) on australialainen rap-artisti. Hänet tunnetaan parhaiten alun perin vuonna 2019 omakustanteisesti julkaisemallaan singellä "Astronaut in the Ocean". Kappale nousi suureen suosioon, kun Michael julkaisi sen uudestaan levytysyhtiönsä Elektra Recordsin kautta. Kappale on ansainnut useita platinalevyjä ja se nousi listaykköseksi Tšekissä, Kreikassa, Intiassa, Unkarissa ja Slovakiassa. Lisäksi kappale nousi 6. sijalle Billboard Hot 100 -listalla Yhdysvalloissa, missä se saavutti kaksinkertaisen platinalevyn. Kappale ansaitsi myös neljä ARIA-palkintoehdokkuutta, ja se esiintyi Masked Wolfin vuonna 2021 julkaistulla debyyttimixtapella "Astronomical". Mixtape nousi myöhemmin Billboardin Top Heatseekers Albums -listalla toiselle sijalle.

Michael syntyi ja varttui Sydneyn esikaupunkialueella. Hän aloitti rap-musiikin harjoittamisen nuorena, kun hänen vanhempansa erosivat. Michaelilla alkoi ahdistuneisuus- ja masennuskohtaukset, ja hän muutti teini-ikäisenä kreikkalaisortodoksisten isovanhempiensa luokse.

Diskografia
-----------

### Albumit

* *Astronomical* (2021)

### EP

* *Butterflies & Bandaids (Remixes)* (2023)

### Singlet

* *Astronaut In The Ocean* (2019)
* *Speed Racer* (2018)
* *Night Rider* (2020)
* *Say So* (2021)
* *Vibin* (2019)
* *Gravity Glidin* (2021)

Lähteet
-------

1. 1 2  Masked Wolf *Deezer*. Viitattu 29.12.2023. (englanniksi)
2. 1 2  The Greek Herald: Meet the Greek Australian rapper, 'Masked Wolf', topping international charts *Greek Herald*.  29.4.2021. Viitattu 29.12.2023. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |
**Secapp** on suomalainen ohjelmistoyhtiö, joka kehittää ja tuottaa Secapp-nimistä sovellusta erilaisten organisaatioiden kriittisen viestinnän tarpeisiin. Sovelluksen kolme pääominaisuutta ovat viestintä, hälyttäminen ja raportointi.

Secapp toimii niin nettiselaimella kuin Android- ja iOS-laitteilla. Secappilla lähetettiin vuonna 2019 yli neljä miljoonaa hälytystä ja sillä on yli 100 000 ammattikäyttäjää maailmanlaajuisesti.

Historia
--------

Secapp Oy on perustettu vuonna 2011. Secapp-sovellus on saanut alkunsa Jyväskylän yliopiston, Kilpisen koulun, Keski-Suomen pelastuslaitoksen ja poliisin valmiusryhmän yhteisestä projektista.

Toiminta
--------

### Suomessa

Suomessa Secapp Oy toimii valtakunnallisesti ja yrityksen kotipaikka on Jyväskylässä. Secapp Oy:n liikevaihto vuonna 2020 oli 2,0 miljoonaa euroa.

Secapp-sovellusta käyttävät esimerkiksi sairaanhoitopiirit, pelastuslaitokset ja erilaiset yksityiset yritykset. Lisäksi Secappia käyttävät muun muassa oppilaitokset.

COVID-19:ään liittyen Secappia käytetään esimerkiksi Kuopion yliopistollisessa sairaalassa tehohoidon valtakunnallisen tilannekuvan ylläpitoon.

### Ulkomailla

Secapp on käytössä myös kansainvälisillä markkinoilla 12:ssa maassa, esimerkiksi Pohjoismaissa, Virossa, Saudi-Arabiassa, Japanissa ja Espanjassa. 

Saudi-Arabiassa teleyhtiö Saudi Telecom Company tarjoaa asiakkailleen Secapp-sovellusta Tari'-brändillä.

Saavutukset
-----------

Valtakunnallinen tuomaristo valitsi Secappin vuoden kasvuyritykseksi 2020 Kasvu Open -sparrausohjelmassa. Vuoden 2021 toukokuussa Secapp palkittiin Keski-Suomen Kauppakamarin Maineteko Maailmalla -palkinnolla.

Lähteet
-------

1. ↑  Jyväskyläläinen Secapp sai Maineteko maailmalla -palkinnon – yhtiön kriisiviestintäsovelluksella on jo yli 100 000 käyttäjää maailmalla *ksml.fi*.
2. ↑  Secapp Oy - taloustiedot *www.finder.fi*. Viitattu 27.5.2021.
3. ↑  Kännykkäsovellus avuksi hätätilanteissa – kriisiviestintään kehitetty appi hyödyntää puhelimen sijaintitietoa *Yle Uutiset*. Viitattu 16.7.2020.
4. ↑  Kansallinen tehohoidon koordinoiva toimisto ylläpitää KYSissä valtakunnallista tilannekuvaa - Uutiset - Pohjois-Savon sairaanhoitopiiri *www.psshp.fi*.  Arkistoitu 16.7.2020. Viitattu 16.7.2020.
5. ↑  Airbus Defence and Space Oy: Secapp taps into the Middle East with the SmarTWISP programme *www.securelandcommunications.com*. Viitattu 16.7.2020. (englanniksi)
6. ↑  Vuoden kasvuyritykset ovat Secapp Oy, Aiwo Digital Oy ja Auntie Solutions Oy | Kasvu Open *www.sttinfo.fi*. Viitattu 18.11.2020.
7. ↑  Keski-Suomen kauppakamarin 23. Maineteko maailmalla -palkinto Secapp Oy:lle *kskauppakamari.fi*.  19.5.2021.
FN Browning High Power -pistoolin kaksirivinen lipas.
M1 Garandin patruunaside, M14:n 20 patruunan ja AR-15/M16:n 20 ja 30 patruunan Stanag-tyyppiset tankolippaat.
Mauser C96:n kiintomakasiinin lataaminen patruunakammasta.
**Lipas** on ampuma-aseen ammusten piippuun syöttämiseen, säilyttämiseen ja kuljettamiseen käytettävä, irrotettavissa sekä vaihdettavissa oleva osa. Lippaiden kapasiteetti vaihtelee muutamasta ammuksesta yli sataan, tavallisesti 6–30. Lippaan osat ovat runko, jousi, syöttösilta, lippaan huulet ja lippaan pohja.

Lippaita on kahta päätyyppiä: 

* *tankolipas*, jossa patruunat ovat päällekkäin.

Tankolippaitten tavallisimmat tyypit ovat yksirivinen lipas, jossa patruunat ovat päällekkäin yhdessä rivissä ja kaksirivinen lipas, jossa patruunat ovat limittäin kahdessa rivissä.

* *rumpulipas*, johon patruunat sijoitetaan spiraalimaisesti.
	+ *lautaslipas*, vaakatasossa käytettävä rumpulippaan muunnos, jossa patruunat ovat säteittäisesti joko yhdessä tai useammassa kerroksessa.

Yhtä asetta kohti voi olla useampia *vaihtolippaita*. Jos lipas ei ole irrotettavissa aseesta ja vaihdettavissa välittömästi toiseen, kutsutaan syöttölaitetta *makasiiniksi* tai *kiintomakasiiniksi*.

Muut syöttölaitteet
-------------------

* Patruunavyö, lyh. *vyö*
* Kiintomakasiini
* Putkimakasiini
* Rulla (ja sen täyttämiseen käytettävä pikalataaja)

Muut säilytyslaitteet
---------------------

* Patruunaside (metallinen patruunapidike, joka työnnetään patruunoineen aseen kiinteään makasiiniin)
* Patruunakampa (metallinen patruunapidike, josta patruunat painetaan aseen lippaaseen tai kiintomakasiiniin)
* Patruunavyö
* Banderolli (mustaruutiaseiden esivalmistettuja latauksia, aik. yleensä 12 kpl, [musketöörin "12 apostolia"])

Lautaslippaalla varustettu Degtjarjov DP-27 -pikakivääri.

CommonsCommons
Wikimedia Commonsissa on kuvia tai muita tiedostoja aiheesta **Lipas**.
**Porin silta** (myös **Porinsilta**) on rautainen silta Porissa. Se ylittää Kokemäenjoen ja sijaitsee aivan kaupungin keskustan tuntumassa.

Rakentaminen ja rakenne
-----------------------

Silta vihittiin käyttöön 26. syyskuuta vuonna 1926 ja oli ensimmäinen Kokemäenjoen ylittävä rautasilta. Sen vihkijänä toimi presidentti Lauri Kristian Relander. Sillan suunnittelusta vastasi insinööri Jalmar Castrén ja sen rakensi helsinkiläinen Oy Constructor Ab. Uusi silta korvasi Charlotta-nimisen ponttoonisillan. Ponttoonisilta oli avattu 12. toukokuuta 1855 Charlottan päivänä, siitä nimi. Porin silta on tyypiltään riippupaarteinen kaideansassilta.

Silta oli aikaisemmin avattava. Pohjoisin jänne nostettiin läppämäisesti ylös laivan tullessa. Nostokoneisto tuli kuitenkin tarpeettomaksi laivojen koon kasvaessa ja kaiken laivarahtiliikenteen siirtyessä Mäntyluotoon. Viimeksi siltaa on nostettu 1960-luvun alussa.

Ympäristö
---------

Porin silta yhdistää Etelärannan historialliset kivitalokorttelit Isosannan teollisuusmiljööseen. Sen eteläpäässä on Keski-Porin kirkko ja pohjoispään länsipuolella sijaitsee Porin puuvillatehdas. Sillalta etelään johtaa Yrjönkatu, joka on nykyään osittain kävelykatuna ja pohjoiseen taas Siltapuistokatu. Porin silta on suojeltu asemakaavalla. 

Valtatie 8 kulki Porin keskustan läpi Yrjönkatua ja Porinsiltaa pitkin aina Linnansillan valmistumiseen vuoteen 1974 saakka.

Korjaus
-------

Sillalla alkoi peruskorjaus maaliskuussa 2014. Korjauksen ajan silta oli poissa ajoneuvoliikenteen käytöstä, mutta kevyt liikenne pääsi kulkemaan keskeytyksettä. Korjaus valmistui syyskuussa 2014.

Lähteet
-------

1. ↑  Porin ensimmäiset sillat  3.7.2016. Porin kaupunki.  Arkistoitu 14.7.2014. Viitattu 7.7.2014.
2. ↑  Uusi-Seppä, Niina (toim.): *Satakunnan kulttuuriympäristöt eilen, tänään, huomenna*, s. 295. Satakunnan museo, 2012. ISBN 978-952-67018-9-9. Teoksen verkkoversio (PDF) (viitattu 7.7.2014).
3. ↑  Laakso, Antti: Porin silta remonttiin 2014 - kiinni kuukausia  8.3.2013. Yle. Viitattu 7.7.2014.
4. ↑  Porin sillan remontti muuttaa liikennejärjestelyjä  13.3.2014. Porin kaupunki.  Arkistoitu 14.7.2014. Viitattu 7.7.2014.
5. ↑  Porin silta avattiin liikenteelle - innokkaimmat jonottivat *radiopori.fi*.  [vanhentunut linkki]

Aiheesta muualla
----------------

* Porin vanha "Charlotta", Suomen Kuvalehti, 24.04.1920, nro 17, s. 4, Kansalliskirjaston digitaaliset aineistot